

Klasa: 050-02/21-01/76

Urbroj: 08-10663/21

Karlovac, 7. rujna 2021. godine

**JAVNI POZIV ZA PRIKUPLJANJE PONUDA ZA IZVOĐENJE RADOVA NA VIŠESTAMBENOJ ZGRADI V. MAČEKA 15B**

**Predmet: Poziv za dostavu ponuda – Sanacija ravnog krova**

Inkasator d.o.o. u svojstvu Upravitelja višestambene zgrade **V. Mačeka 15B** prikuplja ponude za izvođenje sanacije ravnog krova.

**1. PREDMET NATJEČAJA**

Predmet nabave je Sanacija ravnog krova u V. Mačeka 15B, Karlovac sukladno Troškovniku, i ostalim traženim uvjetima naznačenima u ovom Pozivu.

**2. UVJETI NABAVE**

Način izvršenja: ugovor

Mjesto izvršenja: V. Mačeka 15B, Karlovac

Cijena ponude: Ponuda se dostavlja s cijenom izraženom u kunama. Cijena je nepromjenjiva. U cijenu ponude moraju biti uračunati svi troškovi i popusti, bez poreza na dodanu vrijednost, koji se iskazuje zasebno iza cijene ponude.

Opcija važenja ponude traje do: 15. listopada 2021. godine

Dokazi sposobnosti i potrebne izjave:

1. Naslovna strana troškovnika za izvođenje građevinsko-obrtničkih radova na sanaciji kosog krova,

2. Troškovnik (ispunjen, ovjeren i potpisan od strane ovlaštene osobe ponuditelja),

3. Izjava Ponuditelja o uvjetima početka i završetka radova,

4. Izjava Ponuditelja o trajanju garancije: a) Na ugrađenu opremu, b) Na izvedene radove,

5. Popis adresa minimalno 10 višestambenih zgrada, minimalne ukupne površine 3.000 m2 na kojima je ponuđač izveo radove kao dokaz stručne i tehničke sposobnosti izvođača (vrijedi samo za one Ponuditelje koji nemaju potpisan ugovor sa Inkasator d.o.o.),

6. Potvrda porezne uprave o stanju duga ili jednakovrijedni dokument nadležnog tijela države sjedišta gospodarskog subjekta – ne starija od 30 dana od dana slanja Poziva (vrijedi samo za one Ponuditelje koji nemaju potpisan ugovor sa Inkasator d.o.o.).

Upravitelj zadržava pravo provjere tehničke i stručne sposobnosti te sposobnosti obavljanja djelatnosti ponuditelja.

7. Prilikom sklapanja ugovora, odabrani Ponuditelj je dužan dostaviti jamstvo za uredno ispunjenje ugovora za slučaj povrede ugovornih obveza i kao pokriće predujma u obliku bjanko zadužnice/zadužnice ili bankarske garancije s klauzulom plaćanja ,,bezuvjetno, neopozivo i bez prigovora i na prvi pisani poziv'' u visini od 20% (dvadeset posto) od vrijednosti ugovora, koja će biti zadržana i kao jamstvo za otklanjanje nedostataka u jamstvenom roku.

**3. NAČIN I UVJETI PLAĆANJA**

Predujam u visini do 20% (dvadeset posto) ugovorene vrijednosti radova.

Plaćanje se obavlja na temelju privremenih i okončane situacije.

**4. ROK I NAČIN DOSTAVE**

Rok za dostavu ponude je 15. rujan 2021. godine do 12.00 sati.

Ponuda se dostavlja u zatvorenoj omotnici sa naznakom ,,PONUDA ZA ZGRADU V. MAČEKA 15B'' i ''NE OTVARAJ''. Ponuda se dostavlja na adresu INKASATOR d.o.o., Trg hrvatskih branitelja 4, Karlovac.

Ponuda mora biti uvezena u cjelinu. Stranice ponude se označavaju na način da se navede ukupan broj stranica kroz redni broj stranice (npr. 15/1) ili obrnuto, redni broj stranice kroz ukupan broj stranica (npr. 1/15).

Ispravci u ponudi u papirnatom obliku moraju biti izrađeni na način da su vidljivi ili dokazivi (npr. Brisanje ili uklanjanje slova ili otiska). Ispravci moraju uz navod datuma biti potvrđeni pravovaljanim potpisom i pečatom ovlaštene osobe gospodarskog subjekta.

**5. KRITERIJI ZA ODABIR**

Kriteriji za odabir najpovoljnije ponude:

* Cijena
* Garancija
* Rok izvedbe radova
* Način plaćanja
* Reference

**6. OTVARANJE PONUDA**

Otvaranje ponuda će biti 15. rujna 2021. godine u 12.00 sati. Otvaranje provodi Povjerenstvo na zatvorenoj sjednici. Nepravodobne i nepotpune ponude neće se razmatrati.

**7. ODLUKA O ODABIRU ILI PONIŠTENJU POSTUPKA NABAVE**

Natječaj će se poništiti u ovim slučajevima:

* Ukoliko nisu pristigle najmanje dvije ponude ponuditelja koji su u potpunosti ispunili uvjete iz natječaja,
* Ukoliko suvlasnici ne osiguraju sredstva potrebna za izvođenje radova do isteka roka važenja odabrane ponude.

Povjerenstvo će obavijest o provedenom natječaju objaviti na web stranici [www.inkasator.hr](http://www.inkasator.hr).

Upravitelj ne snosi nikakve posljedice ukoliko postupak natječaja ne završi zaključenjem ugovora o građenju, te ponuditelju nije dužan nadoknaditi nikakve troškove. Ponuditelji nemaju pravo na žalbu.